YIHR-HR
<s>{| class="infobox vcard" style="font-size:90%; width:21em; text-align:left;"
Inicijativa mladih za ljudska prava - Hrvatska</s>

<s>|-
!
!</s><s>Engleski nazivYouth Initiative for Human Rights
Skraćeni nazivYIHR Hrvatska 
Osnovana 2008.</s><s>Izvršni direktorMorana Starčević 
Regionalna povezanostYIHR Srbija, YIHR BiH, YIHR Crna Gora, YIHR Kosovo 
|}</s>

<s>Inicijativa mladih za ljudska prava - Hrvatska (eng. Youth Initiative for Human Rights - Croatia, YIHR-HR), neprofitna, nestranačka, nevladina udruga mladih za ljudska prava, smještena u Zagrebu i registrirana od 2008. godine.</s><s>Dio je regionalne mreže YIHR-a Inicijativa mladih za ljudska prava i surađuje s ostalim organizacijama regije (Srbija, Bosna i Hercegovina, Crna Gora, Kosovo) s općim ciljem sprječavanja ponavljanja nasilja na području bivše Jugoslavije.</s><s>YIHR Hrvatska također sudjeluje u borbi za ljudska prava na europskoj i globalnoj razini kroz participaciju u nekoliko mreža i koalicija koje se zalažu za ljudska prava i demokraciju.</s>

<s>U javnosti je poznata po zagovaranju politike pomirenja u postkonfliktnim društvima na području bivše Jugoslavije s posebnim fokusom na djelovanje unutar Hrvatske.</s><s>Zalaže se za poštivanje utvrđenih činjenica pred nacionalnim i međunarodnim sudovima i presuda (poput MKSJ-a, MSP-a i MMKS-a te domaćih sudova), uvažavanje žrtava neovisno o njihovoj nacionalnosti ili pripadnosti određenoj religiji te slobodno i kritičko propitivanje rata u Hrvatskoj 1990-ih godina.</s><s>Organizacija okuplja mlade stručnjake iz područja prava, povijesti, političkih znanosti, sociologije i novinarstva.</s>

<s>Ciljevi 
Organizaciju je osnovala skupina mladih aktivista za ljudska prava, demokraciju i tranzicijsku pravdu koji su željeli pridonijeti: 
 ostvarenju pravde za ratne zločine
 pomirenju unutar hrvatskog društva te sa susjednim državama 
 jačanju demokracije u Hrvatskoj.</s>

<s>Fokus organizacije je rad na institucionalnoj i društvenoj promjeni.</s><s>S tim ciljevima organizacija radi na zagovaranju, obrazovanju, istraživanju, izvještavanju, političkim analizama i prijedlozima, kampanjama, aktivizmu mladih i izravnim inicijativama u društvu.</s>

<s>Vrijednosti koje organizacija zastupa 
YIHR je organizacija vođena određenim vrijednostima.</s><s>Njena misija je definirana njenim vrijednostima, a rad je usmjeren prema ugradnji tih vrijednosti u društvu.</s><s>„Odgovornost i pouzdanost: YIHR  se zalaže za odgovornost i pouzdanost u društvu te vjeruje kako su te vrijednosti u središtu budućeg pozitivnog društvenog razvoja.</s><s>Istina: YIHR se zalaže za istinu i jasan prikaz činjenica o ratovima na području bivše Jugoslavije, jer vjerujemo kako zločini iz prošlosti trebaju biti prepoznati i imenovani.</s><s>Pravda: YIHR se zalaže za pravdu budući da vjerujemo u obnovu dostojanstva žrtava te njihova patnja treba biti prepoznata u vidu odšteta i procesuiranja počinitelja.</s><s>Koegzistencija: YIHR vjeruje kako građani različitih etničkih, vjerskih, rasnih, socijalnih, spolnih i drugih pripadnosti mogu i trebaju živjeti zajedno u miru i zajedničkom poštivanju.</s><s>Ljudski život i dostojanstvo: YIHR teži prema tome da ljudski život i dostojanstvo postanu temeljem demokratskog razvoja u cijeloj regiji bivše Jugoslavije.“</s>

<s>Programi</s>

<s>YIHR Hrvatska je podijelila svoj rad na programe: a) program pravde, b) program pomirenja, c) program participacije - outreach (zagovaranje, aktivizam i uključivanje mladih).</s>

<s>Program pravde 
Program pravde je platforma kroz koju se YIHR Hrvatska zalaže za pristup pravde žrtvama zloupotrebe ljudskih prava te jača institucije, zakonski i proceduralni okvir kako bi se ostvarili najviši standardi zaštite ljudskih prava i vladavine zakona.</s><s>YIHR Hrvatska se zalaže za sustav pravde usmjeren prema žrtvama, a protiv etničke i nacionalne pristranosti.</s><s>Organizacija implementira istraživačke projekte, nadzire implementaciju mehanizama tranzicijske pravde i podnosi izvještaje relevantnim institucijama za ljudska prava i pravdu.</s>

<s>Program pomirenja 
Program pomirenja obuhvaća sve aktivnosti YIHR Hrvatske koje doprinose pomirenju, dijalogu i jačanju društvenih demokratskih kapaciteta.</s><s>Organizacija nastoji ohrabriti mlade kako bi pridonijeli procesima pomirenja i demokratizacije, organizira programe razmjene, programe sjećanja te inicijative usmjerene prema žrtvama i zločinima koji podliježu relativizaciji i negiranju.</s>

<s>Program participacije  (eng. outreach) 
YIHR Hrvatska usmjerava program participacije prema specifičnim društvenim skupinama koje predstavljaju njihove primarne ciljeve.</s><s>Glavne skupine koje organizacija redovito cilja sa svojim aktivnostima i koje želi što više uključiti u aktivizam za ljudska prava su mladi političari i studenti.</s><s>Outreach program također ima zagovaračku svrhu prema političarima i institucijama, kao i javnosti.</s>

<s>Nagrade i priznanja
Nacionalna savjetodavna komisija za ljudska prava (CNCDH) dodijelila je nagradu Francuske Republike za ljudska prava „Sloboda-jednakost-bratstvo“.</s><s>Regionalna mreža je dobitnica brojnih nagrada, između ostalih, i nagrade Vaclav Havel za ljudska prava za 2019. godinu koju dodeljuje Vijeće Evrope.</s>

<s>Reference</s>

<s>Vanjske poveznice
YIHR Hrvatska</s>

<s>Ljudska prava u Hrvatskoj
Organizacije mladih</s>

